reedel juhtus nii, et sattusin üle pika aja taas stuudiosse. ma ei tea, miks, aga mulle jubedalt meeldib istuda seal õues trepil, rüübata veini ja teha mõned sigaretid või tantsida stuudio pimeda poole peal või kükitada köögis ja ajada juttu. äärmiselt hea atmosfääriga koht. vaatasin üle ungari väidetavalt  parima fotokunstniku portfoolio, kust ma leidsin ühe  pildi, mis läks mulle otse hinge sisse ja jäi sinna helisema. nagu selgus, on see ka kunstniku enda lemmik. kui veinid ja paalinkatilk otsa said, võeti suund fotocellasse. meeleolu oli kuidagi pöörane, ehk isegi neurootiline, ideed muutusid järjest hullumeelsemaks, nii et enne, kui oleks võinud toimuda pööre, otsustasin ma koju ära minna. hommik saabus veidi hõredalt, vihma tõttu jäi matkaretk ära, selle asemel võtsin ette "caótica ana"